ເຂື່ອນຂນາດໃຫຍ່ ໃນພາກກາງລາວ ເລີ້ມຜລິດໄຟຟ້າ ຢ່າງເປັນ ທາງການແລ້ວ
ຂ່າວສຳຄັນອື່ນໆ: ສະຫະຣັດ ອິສຣາແອລ ພະຍາຍາມ ຈະຫລຸດຜ່ອນ ບັນຫາຂັດແຍ້ງ ໂດຍກ່າວຢຳ ເຖິງຄວາມສັມພັນໃກ້ຊິດ; ພວກປະທ້ວງ ຕໍ່ຕ້ານຣັຖບານ ໃນໄທ ນຳເອົາເລື
ສະຫະຣັດ ແລະອິສຣາແອລ ໄດ້ຊອກຫາຊ່ອງທາງ ເພື່ອຈະຫລຸດຜ່ອນນຶ່ງໃນບັນຫາ ຜິດຖຽງກັນ ທີ່ຮ້າຍແຮງສຸດ ໃນຮອບຫຼາຍໆປີ ໂດຍອອກຖແລງການສະບັບນຶ່ງ ຢຳເຖິງຄວາມໃກ້ຊິດ ໃນຄວາມສັມພັນ ທີ່ປະເທດທັງສອງ ມີຕໍ່ກັນ ໃນມື້ວານນີ້ ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARY CLINTONກ່າວວ່າ ທ່ານນາງ ບໍ່ໄດ້ມອງເຫັນວ່າ ໄດ້ເກີດວິກິຕການຂຶ້ນ ໃນຄວາມສັມພັນລະຫວ່າງສະຫະຣັດ ກັບອິສຣາແອລ ແຕ່ຢາງໃດ ເຖິງແມ່ນ ເມື່ອໄວໆມານີ້ ທ່ານນາງໄດ້ກ່າວປະນາມ ແຜນການປຸກເຣືອນໃໝ່ ຂອງອິສຣາແອລ ໃສ່ກຳຕາເວັນອອກ ຂອງນະຄອນເຈຣູຊາແລັມ ທີ່ຍັງເປັນບັນຫາ ຖົກຖຽງໂຕ້ແຍ້ງນັ້ນ ຝ່າຍປາແລສໄຕນ໌ໄດ້ອ້າງກັມມະສິດ ໃນເຂດກຳຕາເວັນອອກ ຂອງນະຄອນເຈຣູຊາແລັມເພື່ອຈະຕັ້ງເປັນ ເມືອງຫລວງ ໃນອະນາຄົດຂອງຕົນ ແລະຢາກໃຫ້ ອິສຣາແອລຍົກເລີກແຜນການ ປຸກເຮືອນ ນອກນັ້ນ ທ່ານນາງ CLINTON ຍັງເວົ້າວ່າ ສະຫະຣັດມີຄວາມຜູກພັນ ຢ່າງໃກ້ຊິດ ແລະໝັ້ນຄົງ ກັບອິສຣາແອລ ພວກປະທ້ວງ ຕໍ່ຕ້ານຣັຖບານ ໃນປະເທດໄທ ໄດ້ນຳເອົາເລືອດໄປລາດໃສ່ທາງເຂົ້າ ບ້ານພັກຂອງ ນາຍົກຣັຖມຸນຕຣີ ອະພິສິດ ເວດຊາຊີວະໃນວັນພຸດມື້ນີ້ ຊຶ່ງເປັນພາກສ່ວນນຶ່ງ ໃນການຮຽກຮ້ອງ ຂອງພວກເຂົາເຈົ້າທີ່ຢາກໃຫ້ມີການຈັດ ການເລືອກຕັ້ງໃໝ່ຢູ່ໃນໄທ ມີຕຳຣວດຍາມ ຮັກສາການຢ່າງແຂງຂັນໄດ້ທັກທາຍ ພວກປະທ້ວງ ເວລາພວກເຂົາເຈົ້າ ໄປຮອດບ້ານພັກ ຂອງທ່ານອະພິຊິດຊຶ່ງຕັ້ງຢູ່ໃນຄຸ້ມຄົນຮັ່ງ ຂອງບາງກອກ ທ່າມກາງທີ່ມີຝົນ ຕົກລົງມາຢ່າງໜັກໃນເວລາຕໍ່ມາ ພວກປະທ້ວງ ທີ່ໃສ່ເສື້ອແດງ ຈຳນວນຫລາຍພັນຄົນ ໄດ້ພາກັນເດີນຂະບວນໄປຕໍ່ໜ້າ ສະຖານທູດສຫະຣັດ ຮຽກຮ້ອງ ຂໍຄວາມກະຈ່າງແຈ້ງ ກ່ຽວກັບການໃຫ້ທັສນະຄວາມເຫັນ ຂອງຮອງນາຍົກຣັຖມຸນຕຣີໄທ ທີ່ກ່າວວ່າ ຕົນໄດ້ຮັບຂໍ້ມູນຈາກໜ່ວຍສືບລັບ ຕ່າງປະເທດ ທີ່ວ່າອາດຈະເກີດ ຄວາມຮຸນແຮງຂຶ້ນ ໃນລະຫວ່າງທີ່ມີການຊຸມນຸມປະທ້ວງ ການປະທ້ວງ ດ້ວຍການນຳເອົາເລືອດ ໄປສາດໃສ່ໜ້າບ້ານພັກຂອງນາຍົກຣັຖມຸນ ຕຣີອະພິຊິດ ມີຂຶ້ນລຸນຫລັງ ທີ່ໄດ້ມີການກະທຳ ໃນທຳນອງດຽວກັນໃນມື້ວານນີ້ ເວລາພວກຜູ້ນຳ ໃນການປະທ້ວງ ໄດ້ຖອກເລືອດ 300 ລິດ ທີ່ບໍຣິຈາກໂດຍພວກປະທ້ວງນັ້ນ ໃສ່ປະຕູທາງເຂົ້າ ຂອງທຳນຽບຣັຖບານ ແລະສຳນັກງານໃຫຍ່ຂອງພັກປະຊາທິປັດ ຊຶ່ງເປັນພັກການເມືອງ ຂອງທ່ານອະພິຊິດນັ້ນ ເຂື່ອນໄຟຟ້າ ພະລັງນຳຂນາດໃຫຍ່ ໃນສປປ ລາວ ໄດ້ເລີ້ມຜລິດໄຟຟ້າ ເພື່ອສົ່ງອອກ ຂາຍ ຢ່າງເປັນທາງການແລ້ວໃນວັນພຸດມື້ນີ້ ເຂື່ອນນຳເທີນ 2 ທີ່ສ້າງໃສ່ ສາຂາຂອງແມ່ນຳຂອງ ຢູ່ໃນເຂດພາກກາງຂອງລາວນັ້ນ ເລີ້ມສົ່ງກະແສໄຟຟ້າ ເກືອບ 1 ພັນເມກາວັດ ໄປໃຫ້ແກ່ໄທ ໂຄງການເຂື່ອນນຳເທີນ 2 ຊຶ່ງມີມູນຄ່າ 1 ພັນ 450 ລ້ານໂດລານັ້ນ ແມ່ນສ້າງໂດຍຣັຖບານລາວ ບໍຣິສັດໄຟຟ້າຝຣັ່ງ ແລະບໍຣິສັດໄຟຟ້າ ຂອງຣັຖບານໄທ ລາວຈະໄດ້ຮັບເງິນ ສ່ວນແບ່ງກຳໄຣ ເງິນປັນຜົນ ແລະພາສີຕ່າງໆ ຕົກເປັນມູນ ຄ່າ 2ພັນລ້ານໂດລາ ພາຍໃນໄລຍະ 25 ປີຂ້າງໜ້າ ຈາກໂຄງການ ເຂື່ອນນ້ຳເທີນ 2ຊຶ່ງຫລັງຈາກນັ້ນ ຈະຕົກເປັນກັມມະສິດ ຂອງຣັຖບານລາວ ນອກນັ້ນ ເຂື່ອນນຳເທີນ 2ຍັງໄດ້ຮັບ ການສນັບສນຸນ ທາງດ້ານການເງິນ ຈາກທະນາຄານໂລກ ນຳດ້ວຍ ບັນດາກຸ່ມປົກປ້ອງສະພາບແວດລ້ອມ ໄດ້ຕຳໜິຕິຕຽນ ໂຄງການເຂື່ອນນຳເທີນ 2ທີ່ອາດເປັນພັຍອັນຕະລາຍ ຕໍ່ຣະບົບນິເວດ ຢູ່ໃນເຂດທ້ອງຖິ່ນ ຕລອດທັງການຍົກຍ້າຍຊາວບ້ານ ຈຳນວນຫລາຍໆພັນຄົນ ທະນາຄານໂລກ ກ່າວວ່າ ເສຖກິດຈີນ ຈະເຕີບໃຫຍ່ຂຍາຍໂຕ 9 5%ໃນປີ 2010 ແຕ່ພ້ອມດຽວກັນ ກໍເວົ້າວ່າ ເສຖກິດຈີນ ຊຶ່ງໃຫຍ່ເປັນອັນດັບ 3ຂອງໂລກ ມີຄວາມຈຳເປັນ ທີ່ຈະຕ້ອງໄດ້ຄວບຄຸມ ອັດຕຣາເງິນເຟີ້ແລະປ້ອງກັນບໍ່ໃຫ້ ເສຖກິດຂຍາຍໂຕ ໄວເກີນໄປ ທະນາຄານໂລກຊຶ່ງມີສຳນັກງານໃຫຍ່ ຢູ່ກຸງວໍຊິງຕັນ ໄດ້ອອກຄຳທຳນາຍ ໃນວັນພຸດມື້ນີ້ ໃນລາຍງານປະຈຳໄຕຣມາສຂອງຕົນ ກ່ຽວກັບສະພາບ ເສຖກິດຂອງຈີນ ປັກກິ່ງ ໄດ້ອອກມາຕການຈຳນວນນຶ່ງ ໃນປີກາຍນີ້ ເພື່ອນຳພາ ປະເທດຊາດ ຜ່ານຜ່າວິກິຕການ ເສຖກິດຫລຸດຖອຍຂອງໂລກ ຊຶ່ງຮວມທັງ ແຜນການກະຕຸກຊຸກຍູ້ ເສຖກິດມູນຄ່າ 586 ພັນລ້ານໂດລາແລະອະນຸຍາດໃຫ້ ທະນາຄານ ອອກເງິນກູ້ຢືມ ເພີ້ມຂຶ້ນ ແຕ່ໃນປັດຈຸບັນ ຣັຖບານຈີນໄດ້ເລີ້ມຄວບຄຸມ ການໃຫ້ເງິນກູ້ຢືມແລ້ວ ຍ້ອນຢ້ານວ່າ ການມີເງິນວູນວຽນຫລາຍເກີນໄປ ສາມາດພາໃຫ້ເກີດ ເງິນເຟີ້ ແລະສາມາດ ກໍ່ໃຫ້ເກີດມີໜີ້ສິນທີ່ບໍ່ສາມາດໃຊ້ຄືນ ເປັນຈຳນວນຫລວງຫລາຍໄດ້ ທະນາຄານໂລກ ກ່າວວ່າຈີນຈະປະເຊີນກັບ ອັດຕຣາເງິນເຟີ້ ໃນລະດັບທີ່ ສູງພໍສົມຄວນ ໃນປີນີ້ແຕ່ກໍບໍ່ເຖິງຂັ້ນກັບວ່າ ຈະຄວບຄຸມບໍ່ໄດ້ ພ້ອມໆກັບ ການຄວບຄຸມນະໂຍບາຍການເງິ ນໃຫ້ເຄັ່ງຄັດ ຂຶ້ນກວ່າເກົ່ານັ້ນ ທາງທະນາຄານໂລກຍັງໄດ້ຮຽກຮ້ອງໃຫ້ຈີນ ນຳໃຊ້ອັດຕຣາ ການແລກປ່ຽນ ທີ່ປ່ອຍໃຫ້ຄ່າ ຂອງເງິນຢວນຂຶ້ນໆລົງໆ ເປັນວິທີນຶ່ງອີກ ໃນການຫລຸດ ອັດຕຣາເງິນເຟີ້ ບໍຣິສັດໂຄຄ່າໂຄລາຊຶ່ງມີສຳນັກງານໃຫຍ່ ຢູ່ສະຫະຣັດ ປະກາດວ່າ ຕົນຈະສ້າງ ໂຮງງານບັນຈຸນຳອັດລົມໂຄ໊ກໃສ່ແກ້ວແຫ່ງໃໝ່ ທີ່ປະເທດມາເລເຊັຽ ຊຶ່ງເປັນການລົງທຶນຫລາຍກວ່າ 300 ລ້ານໂດລາ ແລະຈະສ້າງວຽກເຮັດງານທຳຫຼາຍຮ້ອຍວຽກ ບໍຣິສັດໂຄຄ່າໂຄລາ ໄດ້ປະກາດຂ່າວນີ້ ໃນວັນອັງຄານວານນີ້ ໃນພິທີວາງສີລາເລີກສຳລັບກໍ່ສ້າງ ໂຮງງານໃໝ່ ທີ່ເມືອງ NILAI ຊຶ່ງຕັ້ງຢູ່ທາງທິດໃຕ້ ຂອງນະຄອນຫລວງກວາລາລັມເປີ ນາຍົກຣັຖມຸນຕຣີມາເລເຊັຽ ທ່ານ NAJIB RAZAK ກໍໄດ້ໄປຮ່ວມໃນພິທີນີ້ດ້ວຍ ເຈົ້າໜ້າທີ່ ຂອງບໍຣິສັດໂຄຄ່າໂຄລາ ກ່າວວ່າ ໂຄງການລົງທຶນໃນໂຮງງານບັນຈຸນຳອັດລົມແຫ່ງໃໝ່ ໃນມາເລເຊັຽນີ້ ຈະສ້າງວຽກງານໃໝ່ ລະຫວ່າງ 600ຫາ 800 ວຽກ ແລະອີກຫລາຍເຖິງ 8000 ໜ້າວຽກ ສຳລັບພວກຈຳໜ່າຍ ໃນເຂດທ້ອງຖິ່ນ ໃນລະຫວ່າງ ທີ່ເກີດສະພາບ ເສຖກິດຫລຸດຖອຍຂອງໂລກ ຊຶ່ງໄດ້ມີຜົນກະທົບຢ່າງໃຫຍ່ຕໍ່ເສຖກິດ ຂອງສະຫະຣັດນັ້ນ ບໍຣິສັດໂຄຄ່າໂຄລາ ໄດ້ແນເປົ້າໝາຍຂອງຕົນໄປໃສ່ບັນດາປະເທດ ທີ່ກຳລັງພັທນາ ເຊັ່ນອິນເດັຽ ແລະຈີນ ສຳລັບການເຕີບໂຕໃນອະນາຄົດຂອງຕົນ ຜົນການນັບ ຄະແນນສຽງ ທີ່ແລ້ວເປັນບາງສ່ວນ ຂອງການເລືອກຕັ້ງສະພາແຫ່ງຊາດ ອີຣັກ ເມື່ອວັນທີ 7 ມີນາຜ່ານມານັ້ນ ປາກົດວ່າບັນດາພັກປະສົມ ພາຍໃຕ້ການນຳພາ ຂອງອະດີດ ນາຍົກຣັຖມຸນຕຣີ IYAD ALLAWI ໄດ້ແຊງໜ້າພັກປະສົມ ຂອງນາຍົກຣັຖມຸນຕຣີ NOURI AL-MALIKI ທີ່ສະມັກເຂົ້າແຂ່ງຂັນເອົາຕຳແໜ່ງຕື່ມອີກນັ້ນ ຈາກຄະແນນສຽງ ທີ່ນັບໄປແລ້ວ ປະມານ 80% ໃນຕອນແລງຂອງວັນອັງຄານວານນີ້ ພັກປະສົມ IRAQIYA ຂອງທ່ານ ALLAWI ມີຄະແນນນຳໜ້າພັກປະສົມ “ປະເທດມີກົດໝາຍ” ຂອງທ່ານ MALIKI ປະມານ 9 ພັນສຽງ ຈາກບັດທີ່ນັບໄປແລ້ວ ຫລາຍໆລ້ານບັດ ນີ້ແມ່ນເທື່ອທຳອິດ ທີ່ທ່ານ ALLAWI ຊຶ່ງນັບຖືສາສນາອິສລາມ ນິກາຍຊີໄອທ໌ ແຕ່ເປັນຄາລາະວາດ ບໍ່ແມ່ນນັກບວດນັ້ນໄດ້ມີຄະແນນນຳໜ້າ ໃນຈຳນວນບັດ ຄະແນນສຽງ ທີ່ນັບໄປແລ້ວທັງໝົດແຕ່ກໍຍັງນຳຫລັງ ພັກສາສນາຊີໄອທ໌ ຂອງທ່ານ MALIKI ຢູ່ ໃນການຄາດຄະເນກ່ຽວກັບບ່ອນນັ່ງ ຢູ່ໃນສະພາແຫ່ງຊາດນັ້ນ ພັກທີ່ໄດ້ຮັບບ່ອນນັ່ງຫລາຍກວ່າໝູ່ ຈະປະເຊີນກັບ ບັນຫາທ້າທາຍ ໃນການຈັດຕັ້ງຣັຖບານປະສົມຊຸດໃໝ່ ເພື່ອໃຫ້ໄດ້ເປັນພັກ ສຽງສ່ວນຫລາຍ ຢູ່ໃນສະພາທີ່ມີທັງໝົດ 325 ບ່ອນນັ່ງຂອງອີຣັກ ເຊີນຟັງຂ່າວລາຍລະອຽດ